**0017**

**Құдаймен мінажат арқылы сөйлесу.**

***Сендерге мынаны да айтамын: жер бетінде екеуің келісіп, қай нәрсені болса да көктегі Әкемнен сұрасаңдар, Ол соны бермек. Өйткені екі-үш адам Менің атымнан жиналса, Мен де сол жерде араларында боламын.***

***(Матай 18:19-20)***

Розалинд Ринкердің айтуынша, мінажат – бұл, сіз бен Құдай арасындағы әңгіме. Мінажат туралы жазылған кітаптары көптеген тілге аударылып, миллиондап сатылған, кітап авторы, осындай қарапайым тұжырымда мінажаттың мән мағынасын түсіндіреді. Розалинд Ринкер, Құдаймен сөйлесу, бір-бірін жақсы көретін екі адамның әңгімесімен бірдей шынайы, сенімді және сырластық сипатта болуы керек деп санайды.

Алайда, шын мәнінде, адамдардың көпшілігінде, Құдаймен мұндай диалогты қалай құру керектігі туралы түсінік жоқ, өйткені олардың естіген мінажаттары өзгеше болды. Олар Ізгі хабар таратушылардың, қауым қызметкерлерінің мінажаттарын теледидардан естіп алып, олардың мінажат ету екпіні, дауыстық күші мен сөз таңдауы, қарапайым әңгімелесуден мүлдем өзгеше болғаннан кейін, олар, Құдай дұрыс естімейді немесе, Ол тек Шекспирдің тілін ғана түсінеді, күнделікті сөйлейтін тілді білмейді деген тұжырымға келеді.

Құдайдың сізбен бір бөлмеде отырған сияқты, қысқа, қарапайым мінажат туралы идеясына Розалинда қалай келді екен? 1926 жылы, жиырма жасында, Розалинд Қытайға миссионерлікке барды. Көп ұзамай, ол, өзінің мінажат ету жолдары, үйреншікті мінажат ету тәсілі жалғыз дұрыс жол болатынына сенімді болған жасы үлкен миссионерлерден өзгеше болғанын түсініп, Розалинда біршама ыңғайсыз жағдайға қалғанын білді.

Бір күні, кішігірім бір топ адамдармен бірге мінажат етіп жатқан кезде, Розалинда, үлкен жастағы бір миссионердің мінажатында, Иеміздің әлдеқашан жауабын беріп қойған нәрсесі туралы мінажат етіп жатқанын естіді. Келесі болып, өзі дұға еткенде, ол: «Тәңірім, сен алдындағы кісінің мінажатына жауап беріп қойғансын» - деп айтты. Ия, бұндай ашық мінажат, қатысушылардың кейбіріне аса ұнаған жоқ, бірақ, бұл мінажатта шынайылық бар екенін тез түсінгендер де болды. Осы оқиғадан, миллиондаған адамдарға көмектескен, тұжырымдама пайда болды. Ол «мінажаттық әңгімелесу» деп аталады.

Бұны былай істесеп көрсеңіз болады. Екі немесе одан да көп адам болып, Исаның мына сөздері негізінде: «Сендерге мынаны да айтамын: жер бетінде екеуің келісіп, қай нәрсені болса да көктегі Әкемнен сұрасаңдар, Ол соны бермек. Өйткені екі-үш адам Менің атымнан жиналса, Мен де сол жерде араларында боламын.» (Матай 18:19-20) - мінажат ету тобын құрыңыз. Розалинда, мінажат тобында бірге отырған адамға сияқты, Құдайға қысқа және қарапайым сөйлеммен мінажат етуге кеңес береді. Ол, тіпті, Исаға арнап, бір қосымша артық орындық қоюды ұсынады.

Ол, бірнеше нақты мәселелер үшін алғыс айту мінажатынан бастауды ұсынады, бірақ арнайы (формалды) түрдегі мінажаттан айырмашылығы, оған кіретін сөйлемдер қысқа болуы керек. Мінажаттың бұл түрі, бүкіл әлем үшін және онда болып жатқан барлық нәрселер үшін мінажат ететін монолог емес, ол диалог деп аталады. Алғыс айту мінажатынан кейін, мұқтаждықтарыныңз үшін сиыныныз.

Мінажаттың бұл түрі отбасыларға, әсіресе балаларға жарай ма? Әрине, иә! Шын мәнінде, балаларға басқа қолайлы мінажат түрі жоқ. Барлығымыз дастарқан басында отырғанда, әңгімеге барлығы қатысады ғой, солай емес пе? Күн бойы бастан кешірген тәжірибемен бір-біріңізбен алмасасыз, кешкі ас ішесіз және жай ғана Көктегі Әкеңізбен әңгімеңізді жалғастырасыз. Мінажатқа деген осындай көзқарас, сіздің Құдаймен қарым-қатынасыңызды жақсартады.